b'\n_START_ARTICLE_\nSogo shosha\n_START_PARAGRAPH_\nSogo shosha (\xe7\xb7\x8f\xe5\x90\x88\xe5\x95\x86\xe7\xa4\xbe s\xc5\x8dg\xc5\x8d sh\xc5\x8dsha) betyder generelle handelsvirksomheder, en forretningsform der er unik for Japan, og de handler en lang r\xc3\xa6kke af produkter og materialer. Udover handel har de historisk fungeret som investeringsbanker og private kapitalfonde. S\xc5\x8dg\xc5\x8d sh\xc5\x8dsha kan snarere forklares som en forretningsfilosofi end en visuel model. Se Yoshino og Lifson for en kortfattet historie og diskussion._NEWLINE_De syv st\xc3\xb8rste s\xc5\x8dg\xc5\x8d sh\xc5\x8dsha er Mitsubishi Corporation, Mitsui & Co., Sumitomo Corporation, Itochu, Marubeni, Toyota Tsusho og Sojitz. Tilsammen driver de ca. 1.110 kontorer i over 200 byer omkring i verden. Desuden besk\xc3\xa6ftiger de mere end 20.000 h\xc3\xb8jtuddannede specialister (personer med i gennemsnit over 15 \xc3\xa5rs erfaring)._NEWLINE_S\xc5\x8dg\xc5\x8d sh\xc5\x8dsha g\xc3\xb8r forretninger indenfor general handel. P\xc3\xa5 den ene side leverer de store m\xc3\xa6ngder varer fra store producenter eller grossister til mindres grossister og detailhandler. P\xc3\xa5 den anden side agerer de som en en international salgsstyrke for mellemstore- og sm\xc3\xa5 virksomheder som ikke selv har kr\xc3\xa6fterne til at eksportere. De fungerer ofte som bindeled, n\xc3\xa5r der indg\xc3\xa5s kontrakter med store konsortier, lige fra byggeri af indk\xc3\xb8bscentre til jernbaner eller andre ejendomsinvesteringer._NEWLINE_Det unikke ved s\xc5\x8dg\xc5\x8d sh\xc5\x8dsha er deres st\xc3\xb8rrelse, form, adgang til at opn\xc3\xa5 informationer og funktionelle forskellighed. En s\xc5\x8dg\xc5\x8d sh\xc5\x8dsha er en \xc3\xb8konomisk organisation, hvis funktioner er gearet til at distribuere i stor skala, udf\xc3\xb8re komplekse transaktioner og til lave omkostninger. S\xc5\x8dg\xc5\x8d sh\xc5\x8dsha-handlere er centrale i Japans \xc3\xb8konomiske form\xc3\xa5en, de h\xc3\xa5ndterer halvdelen af landets eksport og to-tredjedele af importen.'